
Ministru kabineta noteikumi Nr. 259
Rīgā 2025. gada 29. aprīlī (prot. Nr. 17 26. §)
Par Atveseļošanas fonda plāna Darbības kārtības otrajiem grozījumiem, par ko vienojas Eiropas Komisija un Latvija
Izdoti saskaņā ar Ministru kabineta iekārtas likuma 31. panta pirmās daļas 2. punktu
· 1. Atveseļošanas fonda plāna Darbības kārtības otro grozījumu, par ko vienojas Eiropas Komisija un Latvija (turpmāk – Darbības kārtības otrie grozījumi), projekts ar šiem noteikumiem tiek pieņemts un apstiprināts.
· 2. Darbības kārtības otrajos grozījumos paredzēto saistību izpildi koordinē Finanšu ministrija.
· 3. Darbības kārtības otrie grozījumi stājas spēkā tās preambulā noteiktajā laikā un kārtībā.

